CELEX: 62021TN0755
Language: hr
Date: 2021-12-01 00:00:00
Title: Predmet T-755/21: Tužba podnesena 1. prosinca 2021. – Illumina/Komisija

24.1.2022   
            
            
               HR
            
            
               Službeni list Europske unije
            
            
               C 37/54
            
         
      Tužba podnesena 1. prosinca 2021. – Illumina/Komisija
      (Predmet T-755/21)
      (2022/C 37/71)
      Jezik postupka: engleski
      
         Stranke
      
      
         Tužitelj: Illumina, Inc. (Wilmington, Delaware, Sjedinjene Američke Države) (zastupnici: D. Beard, Barrister-at-law, i P. Chappatte, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Komisijinu Odluku od 29. listopada 2021. u predmetu COMP/M.10493 donesenu u skladu s člankom 8. stavkom 5. točkom (a) Uredbe Vijeća br. 139/2004 o kontroli koncentracija između poduzetnika (Uredba EZ o koncentracijama) (1) (i) u kojoj je utvrđeno da je društvo Illumina provelo stjecanje društva GRAIL povredom članka 7. Uredbe EZ o koncentracijama; (ii) kojom se društvima Illumina i GRAIL određuju privremene mjere navedene u dijelu 4.7 odluke; i (iii) zahtijeva od društava Illumina i GRAIL da odmah provedu ili osiguraju provedbu tih mjera, a u protivnom će se izreći periodičke kazne (Odluka); i
               
            
                  —
               
               
                  naloži Komisiji snošenje troškova ovog postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na tome da je Odluka izvan Komisijine nadležnosti jer se ne primjenjuje članak 7. Uredbe EZ o koncentracijama. Konkretno:
                  
                              —
                           
                           
                              Komisijina nadležnost prema članku 8. stavku 5. Uredbe EZ o koncentracijama za donošenje Odluke ovisi o koncentraciji koja je provedena protivno članku 7.
                           
                        
                              —
                           
                           
                              ako se prigovor društva Illumina u predmetu T-227/21 na odluku o upućivanju prihvati i odluke o upućivanju se ponište, tada društvo Illumina nikada nije bilo podvrgnuto obvezi iz čl. 7. Uredbe EZ o koncentracijama da obustavi provedbu koncentracije i Komisija stoga nije bila nadležna donijeti Odluku ili bilo koji njezin dio.
                           
                        
            
                  2.
               
               
                  Drugi tužbeni razlog, koji se temelji na tome da su odredbe Odluke u vezi s financiranjem neproporcionalne. Konkretno:
                  
                              —
                           
                           
                              zahtjev u Odluci da društvo Illumina osigura financiranje društva GRAIL pod uvjetima koji onemogućuju društvo Illumina da bude upoznato sa svrhom u koju se sredstva ulažu je neproporcionalan jer su društvu Illumina takve informacije nužne kako bi se uskladilo s drugim zakonskim obvezama.
                           
                        
                              —
                           
                           
                              Komisijina zabrinutost mogla bi se lako riješiti kroz mnogo manje nametljive mjere.
                           
                        
            
                  3.
               
               
                  Treći tužbeni razlog, koji se temelji na tome da je Odluka neproporcionalna u svojem tretiranju postojećih ugovornih obveza društva Illumina i/ili da Komisija nije pružila odgovarajuće razloge prema članku 296. UFEU i članku 41. Povelje o temeljnim pravima Europske unije. Konkretno:
                  
                              —
                           
                           
                              Komisijino obrazloženje je kružno i stoga krši dužnost da na odgovarajući način navede razloge na kojima se temelji njezina odluka.
                           
                        
                              —
                           
                           
                              Odlukom se neproporcionalno namjerava zahtijevati od društva Illumina da prekrši postojeće ugovorne obveze o pružanju informacija određenim imateljima financijskih instrumenata.
                           
                        
            
         (1)  SL 2004., L 24, str. 1. (SL, posebno izdanje na hrvatskom jeziku, poglavlje 8., svezak 5., str. 73.)